Kapal dok pelantar mendarat Kelas Endurance

Dok pengangkut amfibia Kelas Endurance adalah sebuah kelas kapal terbesar di dalam perkhidmatan Angkatan Laut Republik Singapura. Ia merupakan sejenis dok pengangkut amfibia. Kelas Endurance telah direka dan dibina oleh sebuah syarikat tempatan iaitu Singapore Technologies (ST) Marine bagi mengantikan kapal pendarat kereta kebal (LST) kelas-County. Empat buah kapal dari kelas ini telah dibina bagi membentuk Skuadron 191.

Sejarah
Keinginan tentera laut bagi membeli kelas Endurance didedahkan oleh bekas Menteri Pertahanan Dr. Tony Tan semasa lawatan beliau ke Pangkalan Tentera Laut Tuas pada 3 Ogos 1996. Kapal-kapal ini akan mengantikan lima buah kapal bekas milik Tentera Laut Amerika Syarikat iaitu kelas-County, yang mana diperolehi oleh Singapura daripada Amerika Syarikat pada tahun 1970-an. ST Marine kemudian dianugerahkan kontrak oleh kerajaan bagi merekabentuk dan membina empat buah kapal - satu peristiwa penting untuk industri pembinaan kapal dan pertahanan tempatan melihat kepada skala dan keluasan program.

Pembinaan Endurance dimulakan pada awal 1997, apabila ia dibaringkan di limbungan Benoi pada 27 Mac, 1997.

 Nama Nombor pennant Dilancarkan DitauliahkanKRS Endurance 207  14 Mac 1998  18 Mac 2000KRS Resolution 208  1 Ogos 1998  18 Mac 2000KRS Persistence 209  13 Mac 1999  7 April 2001KRS Endeavour 210  12 Februari 2000  7 April 2001

Eksport
Pada 11 November 2008, satu kontrak bernilai SGD $200M telah ditandatangani di antara ST Engineering (Marine) dan Thailand bagi penjualan sebuah dok pengangkut amfibia kelas-Endurance. Dok pengangkut ini akan menggunakan sistem C-Series Terma yang mana termasuk sistem pengurusan tempur C-Flex, sut radar C-Search merangkumi radar SCANTER 4100 dan IFF dan sistem kawalan tembakan C-Fire.

Rujukan

Pautan luar
ST Marine product list: 141m Landing Ship Tank 
Brochure for 141m Landing Ship Tank

Kategori:Kelas-kelas kapal perang amfibia
Kapal perang amfibia aktif Singapura
Kapal dok pelantar mendarat Kelas Endurance